Scotti
Scotti vel Scoti (Anglice Gaels ; Hibernice Na Gaeil ; Scotice Na Gàidheil ; Monense Ny Gaeil) sunt grex ethnolinguisticus in Hibernia, Scotia, Monapiaque in Europa septentrionali et occidentali indigena. Cum linguis Geodelicis consociantur, ramo linguarum Celticarum qui linguas Hibernicam, Monensem, Scoticamque comprehendit. Lingua et cultura Goedelica in Hibernia Goedelica exortae ad Dál Riata in Scotia occidentali extendebantur. Scotti antiquitate cum Imperio Romano commercari solebant, quamquam Britanniam Romanam aliquando aggredebantur. Cultura Goedelica in Scotiam et Monapiam reliquam medio aevo dominari coepit. Scotti aliquot colonias in Cambria deducebant, ubi momentum culturale per Christianitatem Celticam exercebant.